Pressemelding 02-05-2018

**Automatiske redskapsfester blir Engcons nye standard**

**Den verdensledende tiltrotatorprodusenten Engcon tar nå skrittet helt ut og innfører sitt automatiske redskapsfestesystem EC-Oil som standard. Det betyr at du ikke lenger trenger å gå ut av førerhuset for å krangle med skitne og gjenstridige koblinger og slanger. Beskjeden fra Engcon innebærer at det helt kostnadsfritt tilbys olje, el- og sentralsmøringskobling.**

**«Et lite skritt for Engcon, men et kjempeskritt for gravebransjen»**Engcon blir med dette den eneste tiltrotatorprodusenten i verden som tilbyr helheten av et unikt system som standard.

– Vi stilte oss spørsmålet: Hvorfor skal du betale ekstra for å få den nyeste, sikreste og mest komfortable teknologien så lenge det ikke koster oss noe ekstra? Vi kom frem til at det er på tide at kunden kostnadsfritt kan få alt innebygd som standard fra oss. Dette er et lite skritt for Engcon, men et kjempeskritt for gravebransjen, sier Stig Engström, Engcons grunnlegger og eier.

Engcon tilbyr EC-oil på sine redskaps-/maskinfester og overdelen på sine tiltrotatorer om kunden kjøper engcons maskinfeste, tiltrotator og styresystem DC2 på en og samme ordre.

**Trenger ikke lenger forlate førerhuset**Med et automatisk redskapsfeste fra Engcon kan du raskt og komfortabelt koble hydraulikk, strøm og sentralsmøring mellom gravemaskinen og tiltrotatoren uten at du trenger å gå ut av førerhuset. EC-Oil gir den høyeste tilgjengeligheten, den enkleste innmonteringen og den sikreste kontakten for strøm og olje.

– Utnytt gravemaskinens fulle kraft og stabilitet når du trenger det, eller bruk tiltrotatorens fleksibilitet når du trenger det. Med EC-Oil trenger du ikke kompromisse lenger, sier Stig Engström.

Engcons kostnadsfrie tilbud inneholder én EC-oilblokk på to stk. hydraulikkoblinger\*, en sentralsmøringskobling og en elkobling på maskinfestet og tilsvarende komponenter på tiltrotatorens overdel – hvilket er alt som trengs for å koble en engcon-tiltrotator med alle dens finesser.

\*Bruk av f.eks hydr. hammer krever ytterligere en blokk.

– En annen stor fordel for kundene er at vi eier hele systemet og dermed tar et helhetsansvar. Én samtale, og en kontakt gir deg din løsning, sier Stig Engström

Engcon vil fortelle mer om EC-Oil som standard under messen Vei og Anlegg den 2. – 6. mai.

**Kontakt:**
Sten Strömgren, engcon Group | +46 [0]70 529 96 32